MRT-BTS ให้บริการฟรี 12 ธันวาคม รฟม.ให้จอดฟรีอาคารจอดรถ 18 แห่ง
การรถไฟฟ้าขนส่งมวลชนแห่งประเทศไทย (รฟม.) แจ้งว่า รฟม. และ บมจ. ทางด่วนและรถไฟฟ้ากรุงเทพ (BEM) ร่วมเฉลิมพระเกียรติพระบาทสมเด็จพระเจ้าอยู่หัว ในการเสด็จ พระราชดำเนินเลียบพระนคร โดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562, โดยยกเว้นค่าโดยสารรถไฟฟ้า MRT สายสีน้ำเงิน (สถานีเตาปูน-สถานีหลักสอง) และรถไฟฟ้า MRT สายสีม่วง (สถานีคลองบางไผ่-สถานีเตาปูน) ในวันที่ 12 ธ.ค. ตลอดระยะเวลาการเปิดให้บริการ นอกจากนี้ รฟม. ได้จัดให้บริการที่จอดรถฟรีทุกอาคารและลานจอดรถ เพื่ออำนวยความสะดวกให้แก่ประชาชนที่จะเดินทางเข้าร่วมงานในวันดังกล่าว,โดยในเส้นทางรถไฟฟ้า MRT สายสีน้ำเงิน จำนวน 13 แห่ง และรถไฟฟ้า MRT สายสีม่วง จำนวน 4 แห่ง และรถไฟฟ้าสายสีเขียว ช่วงแบริ่ง-สมุทรปราการ จำนวน 1 แห่ง ในโอกาสนี้ รฟม. และ BEM ขอเชิญชวนประชาชนสวมเสื้อเหลืองเดินทางด้วยระบบขนส่งสาธารณะหรือรถไฟฟ้า MRT ไปยังจุดเฝ้ารับเสด็จตลอดแนวเส้นทางการเสด็จพระราชดำเนินฯ ทั้งนี้ สามารถ ติดตามรายละเอียดและสอบถามข้อมูลเพิ่มเติมได้ที่เว็บไซต์ รฟม. (,www.mrta.co.th,) เฟซบุ๊กเพจการรถไฟฟ้าขนส่งมวลชนแห่งประเทศไทย และ Call Center รฟม. โทร. 0-2716-4044 หรือศูนย์บริการข้อมูล โทร. 0-2624-5200,นายสุรพงษ์ เลาหะอัญญา กรรมการผู้อำนวยการใหญ่ บมจ.ระบบขนส่งมวลชนกรุงเทพ จำกัด เปิดเผยว่า บริษัทร่วมกับกรุงเทพมหานคร กองทุนรวมโครงสร้างพื้นฐานระบบขนส่งมวลชนทางรางบีทีเอสโกรท ร่วมแสดงความจงรักภักดี และอำนวยความสะดวกให้กับประชาชน ที่จะเข้าเฝ้ารับเสด็จ และเข้าชมพระราชพิธีอันยิ่งใหญ่ ในการเสด็จพระราชดำเนินเลียบพระนครโดยขบวนพยุหยาตราทางชลมารค เนื่องในพระราชพิธีบรมราชาภิเษก พุทธศักราช 2562 ในวันที่ 12 ธ.ค.,โดยบริษัทขอเชิญชวนประชาชน เข้าเฝ้าฯรับเสด็จ โดยประชาชนสามารถเดินทางรถไฟฟ้าบีทีเอสฟรีตลอดเส้นทาง สายสุขุมวิท ตั้งแต่สถานีมหาวิทยาลัยเกษตรศาสตร์ ถึงสถานีเคหะฯ และสายสีลม ตั้งแต่สถานีสนามกีฬาแห่งชาติ ถึงสถานีบางหว้า และรถโดยสารด่วนพิเศษบีอาร์ที โดยบริษัทจะจัดให้บริการรถไฟฟ้าบีทีเอส และรถโดยสารด่วนพิเศษบีอาร์ที ฟรี ตลอดระยะเวลาให้บริการ ตั้งแต่เวลา 06.00-24.00 น.,โดยผู้โดยสารรถไฟฟ้าบีทีเอส และรถโดยสารด่วนพิเศษบีอาร์ที สามารถกดรับบัตรโดยสารฟรีได้ทุกสถานี หรือรับบัตรฟรีที่ห้องจำหน่ายตั๋ว สำหรับผู้ใช้บัตรแรบบิทแบบเติมเงิน ระบบจะไม่ตัดเงินในวันดังกล่าว ส่วนผู้โดยสารที่ใช้บัตรแรบบิทประเภทเติมจำนวนเที่ยว ต้องกดรับบัตรโดยสารเที่ยวเดียวจากตู้จำหน่ายบัตร หรือรับบัตรฟรีที่ห้องจำหน่ายตั๋วทุกสถานี สอบถามรายละเอียดเพิ่มเติมได้ที่ศูนย์ลูกค้าสัมพันธ์บีทีเอส โทรศัพท์ 0-2617-6000 ,www.bts.co.th,  ไลน์ ,@btsskytrain, หรือ Application ,BTS SkyTrain,.
โดยยกเว้นค่าโดยสารรถไฟฟ้า MRT สายสีน้ำเงิน (สถานีเตาปูน-สถานีหลักสอง) และรถไฟฟ้า MRT สายสีม่วง (สถานีคลองบางไผ่-สถานีเตาปูน) ในวันที่ 12 ธ.ค. ตลอดระยะเวลาการเปิดให้บริการ
บีทีเอส,รฟม.,MRT,สถานีเตาปูน,สถานีหลักสอง,สถานีคลองบางไผ่,BEM,ข่าวทั่วไป